د ارزګان ولایت د افغانی سرې میاشتې ټولنې نماینده ګۍ ریاست ته له مرکزی ریاست څخه د نمایندګۍ په سطحه په ټولو برخو کی د موجوده ستونزو د حل په موخه راغلی درې کسیزه هیئت لیدنه ترسره کړه! یکشنبه د روان ۱۴۴۴ هجری هجری قمری کال د رجب المرجب د میاشتې ۱۴ مه نیټه، د ۱۴۰۱ لمریز کال د سلواغې د میاشتې د (۱۶) مې سره برابره ده! د مرکز کابل څخه د افغانی سرې میاشتې ټولنې له عمومی ریاست راغلی هیئت دولایتی چارو د تنظیم رئیس مولوی مدثر همراز، زاهدالله سهار د زونونو او نماینده ګیو سره د همغږۍ او اړیکو آمر او نصیر احمد هاشمی د زونونو د اړیکو لوی مدیر د ارزګان نماینده ګۍ د ستونزو اوریدلو او له مرکزې ریاست سره د شریکولو په موخه نن یکشنبه د ارزګان نماینده ګۍ رئیس او ټولو کار کوونکو سره لیدنه ترسره کړه. غونډه چې د دعوت الارشاد مدیر مولوی زین الله انصاری، لخوا د قرآن عظیم الشان په مبارکو ایاتونو پیل شوه، ورپسې د ارزګان نماینده ګۍ رئیس له مرکزه راغلو میلمنو ته ښه راغلاست وویلو او مننه یې ترې وکړه، چې د ستونزو اورېدلو په موخه راغلی. په ورته مهال کې د ولایتی چارو د تنظیم رئیس مولوی مدثر همراز د خپل سفر موخه ټولو کار کوونکو ته تشریح کړه، چې په وینا یې د ټولو نماینده ګیو ستونزې او مشکلات به تر مرکزی ادارې رسوی او د حل لار به ورته پیدا کوی. له دې سره همهاله د ارزګان نماینده ګۍ ټولو مدیرانو او کار کوونکو خپل ځانونه راغلی هیئت ته معریفی کړل او هغه ستونزې او مشکلات چې دوی ورسره مخ دې بیان او د حل کولو غوښتنه یې وکړه او راغلی پلاوی ئې د مرکزې ادارې سره د شریکولو او هوارولو ژمنه وکړه. همدارنکه راغلی هیئت د ارزګان ولایت د افغانی سرې میاشتې ټولنې نماینده ګۍ ریاست، ګدام، د ثابت کلینک او د افغانی سرې میاشتې ټولنې د جایدادونو لیدنه ترسره کړه. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت! 04:54 PM سره عبدالواحد م ن نمایندګی ارزګان 04:54 PM 04:54 PM